Pseudocistela ceramboides

Pseudocistela ceramboides er en skyggebille.

Utseende 
En middelsstor (10-12 millimeter), avlang, halvblank, gul- eller rødbrunlig, spinkel skyggebille. Antennene er lange og tydelig sagtakkede. Ulikt mange andre skyggebiller har de et forholdsvis tynt hudpanser og gjerne lyse farger. De kjennes også på at klørne er kamformede, antennene lange og tynne og hodet forholdsvis lite.

Levevis 
Disse billene påtreffes gjerne krypende i vegetasjonen eller på bakken. De kan også ofte finnes på blomster der de spiser pollen. Arten er knyttet til morkne, hule trær og stubber, særlig eik.

Utbredelse 
Arten er vidt utbredt i Europa. I Norge er arten utbredt på Sør- og Østlandet og i indre fjordstrøk på Vestlandet . Den norske bestanden vurderes som livskraftig

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien kamskyggebiller, Alleculinae Mulsant, 1856
 Stammen Alleculini
 Understammen Alleculina
 Slekten Pseudocistela Crotch, 1874 - i Norge:
 Pseudocistela ceramboides (Linnaeus, 1758)

Referanser

Eksterne lenker 
 UK Beetles - Pseudocistela ceramboides 
 

Skyggebiller
Biller formelt beskrevet i 1758
Dyr formelt beskrevet av Carl von Linné